เซี่ยงไฮ้คอมโพสิตปิดอ่อนตัวลง 9.57 จุด จับตาจีดีพีจีน
เซี่ยงไฮ้คอมโพสิตปิดอ่อนตัวลง 9.57 จุด จับตาจีดีพีจีน
10 ม.ค. 2560

ดัชนีเซี่ยงไฮ้คอมโพสิตตลาดหุ้นจีนปิดตลาดวันนี้อ่อนตัวลง โดยดัชนีเซี่ยงไฮ้คอมโพสิตอ่อนตัวลง 9.57 จุด หรือ 0.30% ปิดที่ 3,161.67 จุดแม้ว่า ข้อมูลเศรษฐกิจจีนจะออกมาในทิศทางที่ดีขึ้นก็ตาม โดยนักลงทุนต่างรอดูการเปิดเผยข้อมูลผลิตภัณฑ์มวลรวมภายในประเทศของจีน
สำนักงานสถิติแห่งชาติจีน (NBS) รายงานในวันนี้ว่า ดัชนีราคาผู้บริโภค (CPI) ขยายตัวรวดเร็วขึ้นในปี 2559 เนื่องจากราคาสินค้าโภคภัณฑ์ดีดตัว ซึ่งช่วยหนุนดัชนี CPI ให้ปรับตัวขึ้นด้วย
ทั้งนี้ ดัชนี CPI ซึ่งเป็นมาตรวัดเงินเฟ้อหลัก ขยายตัว 2% ในปี 2559 ซึ่งเพิ่มขึ้นจากปี 2558 ที่มีการขยายตัวเพียง 1.4%
อย่างไรก็ตาม ตัวเลขดังกล่าวยังอยู่ต่ำกว่าเป้าหมายของรัฐบาลจีนซึ่งกำหนดไว้ที่ 3%
ดัชนีราคาผู้ผลิต (PPI) ซึ่งเป็นมาตรวัดต้นทุนสินค้าที่หน้าประตูโรงงาน พุ่งขึ้น 5.5% ในเดือนธ.ค. เทียบรายปี ซึ่งเป็นระดับสูงสุดในรอบ 5 ปี หรือสูงสุดนับตั้งแต่เดือนก.ย. 2554